মহন্ত স্বামী মহারাজ
মহন্ত স্বামী মহারাজ (জন্ম: ভিনু প্যাটেল, ১৩ সেপ্টেম্বর ১৯৩৩; কেশবজীবনদাস স্বামী নামেও পরিচিত ) হলেন একজন গুরু এবং হিন্দু স্বামীনারায়ণ সম্প্রদায়ের একটি প্রধান শাখা বিএপিএস-এর সভাপতি। গুণাতীতানন্দ স্বামী, ভগতজি মহারাজ, শাস্ত্রীজি মহারাজ, যোগীজি মহারাজ এবং প্রমুখ স্বামী মহারাজের পর বিএপিএস তাঁকে স্বামীনারায়ণের ষষ্ঠ আধ্যাত্মিক উত্তরসূরি হিসেবে বিবেচনা করে। তাঁর অনুগামীরা বিশ্বাস করেন যে, তার স্বামীনারায়ণের সঙ্গে অবিচ্ছিন্নভাবে যোগাযোগে রয়েছেন এবং সত্তাতাত্ত্বিকভাবে ঈশ্বরের নিখুঁত ভক্ত অক্ষরের প্রকাশ। ১৯৬১ সালে তিনি যোগীজি মহারাজের কাছ থেকে হিন্দু স্বামী হিসেবে দীক্ষা গ্রহণ করেন ২০১২ সালে প্রমুখ স্বামী মহারাজ মহন্ত স্বামী মহারাজকে তাঁর ভবিষ্যত আধ্যাত্মিক এবং প্রশাসনিক উত্তরসূরি হিসাবে প্রকাশ করেছিলেন। তিনি ২০১৬ সালে আগস্টে প্রমুখ স্বামী মহারাজের মৃত্যুর পর দায়িত্ব গ্রহণ করেন।